"End of the Road" ni jina la wimbo uliorekodiwa na kundi la muziki wa R&B kutoka nchini Marekani Boyz II Men kwa ajili ya kibwagizo cha filamu ya Boomerang. Wimbo umetoka mwaka wa 1992, kutungwa na kutayarishwa na Kenneth "Babyface" Edmonds, L.A. Reid na Daryl Simmons. "End of the Road" ulipata mafanikio ya juu hakuna mfano kwa Marekani na kimataifa na huhesabiwa kuwa moja kati ya nyimbo bora za R&B za muda wote. Huko Marekani, "End of the Road" ulitamba kwa majuma 13 katika chati za Billboard Hot 100. Rekodi hii ilikuwa kuvunja mwaka uliofuata na Whitney Houston kwa kukaa majuma 14 katika nafasi ya kwanza kwa kibao chake cha "I Will Always Love You"; Boyz II Men baadaye wakamrudishia rekodi ya Houston kwa kibao chao cha "I'll Make Love to You", ambacho nacho kilitamba kwa majuma 14 kwenye chati hizo mnamo mwaka wa 1994. Haijatosha, wakavunja tena rekodi yao wenyewe na kibao cha "One Sweet Day" (walichoimba pamoja na Mariah Carey), ambacho kilidumu majuma 16 nafasi ya kwanza kwenye chati hizo kuanzia mwaka 1995 hadi 1996.